**Ž I V O T O P I S**

Doc.dr.sc Anton Petričević rođen je 19.svibnja 1984. godine u Osijeku, Republika Hrvatska. Završio je Osnovnu školu u Osijeku i II Gimnaziju (jezičnu) u Osijeku s odličnim uspjehom. Pravni fakultet u Osijeku upisuje 2003.godine te ga završava u prosincu 2007.godine kao jedan od najboljih studenata svoje generacije.  
U lipnju 2010.godine zapošljava se na istom fakultetu kao asistent na Katedri radnopravnih i socijalnih znanosti.  
Poslijediplomski studij upisuje 2011.godine na Pravnom fakultetu Panevropskog univerziteta „Apeiron“ Banja Luka, BIH. Nakon uspješno položenih ispita propisanih studijskim programom 2013. godine s uspjehom je obranio magistarski rad pod naslovom : „Radno vrijeme-promjene i izazovi“ pod mentorstvom prof.dr.sc. Vilima Hermana.  
Usporedo s upisom Poslijediplomskog studija završio je program pedagoško- psihološke i didaktičko-metodičke izobrazbe na Učiteljskkom fakultetu u Osijeku.  
Nakon stečenog akademskog stupnja magistar znanosti odlazi u Tokio, Japan gdje provodi istraživanje u svrhu izrade doktorske disertacije koju po povratku prijavljuje na Panevropskom univerzitetu „Apeiron“ u Banja Luci, BIH pod naslovom „Radni odnos i dostojan rad“ . Disertaciju je obranio u srpnju 2015. godine pod mentorstvom prof.dr.sc. Vilima Hermana.  
Magistarska i doktorska diploma nostrificirane su od strane Agencije za znanost i visoko obrazovanje Zagreb, ENIC-NARIC ureda.  
Nakon stjecanja doktorata znanosti izabran je za poslijedoktoranda (višeg asistenta) 2015.godine, te docenta u veljači 2017.godine na Katedri radnopravnih i socijalnih znanosti Pravnog fakulteta u Osijeku gdje i danas radi.  
Sudjeluje u znanstvenoj aktivnosti objavljujući znanstvene radove samostalno ili u koautorstvu, te aktivno sudjeluje na domaćim i međunarodnim konferencijama.  
Aktivno se služi engleskim i talijanskim jezikom u govoru i pismu, te posjeduje pasivno znanje španjolskog i portugalskog jezika.  
Glavna područja njegovog znanstvenog interesa su: dostojan rad, zaštita od diskriminacije i mobbinga na radnom mjestu, fleksibilnost rada, pravna zaštita osoba s posebnim potrebama.  
U okviru nastavnog djelovanja predaje sljedeće kolegije: Osnove radnog i socijalnog prava i kolegij Socijalna politika na Preddiplomskokm stručnom upravnom studiju, te Pravo socijalne sigurnosti na Preddiplomskom sveučilišnom studiju „Socijalni rad“ Pravnog fakulteta u Osijeku.